Magyar Államkincstár

Pest Megyei Igazgatósága

Államháztartási Iroda

 Tárgy: Önkormányzatok Rendkívüli támogatása EBR 597200

Nagymaros Város Önkormányzata a 2023 éves költségvetés tervezésénél nagy gonddal járt el, a Polgármester és képviselő testület, illetve a hivatal pénzügyi csoportja több körös tárgyalás során minden tételt átvizsgálva a kiadások csökkentését, és a bevételek növelését tűzte ki célul, ezzel kapcsolatban intézkedéseket fogalmazott meg a rezsi költségek ésszerű csökkentésére is. Jelentős mértékű adóemelés történt. Az ingatlanok hasznosításának kérdése még napirenden van, a bérleti díjak inflációt követő emelése megtörtént.

A megnövekedett rezsiszámlák minden intézményünkben gondot jelentenek a takarékoskodási intézkedések ellenére. Téli időszakra bezártuk a Művelődési házunkat, könyvtárunkat temperáltuk, az olvasók kiszolgálása érdekében megszerveztük a kerékpáros házhozszállítási szolgáltatásunkat is. A Hivatal épületének egy szárnyát lezártuk. Óvodánkban csoportösszevonások történtek, illetve az óvoda épületébe költöztek ideiglenesen bölcsődéseink.

Fenti intézkedések azonban nem bizonyultak elegendőnek ahhoz, hogy az önkormányzat költségvetése stabil helyzetet mutasson.

A Nagymarosi Napköziotthonos Óvoda gáz- és áramszolgáltatási költségei 2022 évhez képest a duplájára nőttek. 2022-ben a teljesítés a K331-es rovaton 10.199.063 Ft volt, 2023-ban a takarékossági intézkedéseket figyelembe véve 23.000.000.- Ft-tal terveztünk. Az óvoda működési támogatása 4.770.900.- Ft-tal nőtt 2022-hez képest. Az összes feladatot érintő támogatás 183.746.424.- Ft, ehhez minimális beruházást tervezve (1.651.000.- Ft) a 2023 évi költségvetés főösszeget nézve az önkormányzatnak saját forrásból 61.532.769.- Ft-ot kell hozzátennie a biztonságos működés érdekében.

Évről évre egyre nagyobb gondot okoz a városunkban az utcai szemetesek kiürítése, illetve a mellé illegálisan kihelyezett kommunális hulladék elszállítása. Ez 2023-ban 40 millió Ft-ot megközelítő összeggel terheli a költségvetést.

Az Önkormányzat látja el az orvosi ügyelet fenntartásával kapcsolatos feladatokat, szervezi annak működését. Orvosi ügyeletünkre nagy szükség van városunkban, különösen a tavasztól őszig terjedő időszakban a megnövekedett turizmus miatt. A jelentős feladatot 4 orvos megbízási szerződéssel látja el vállalkozóként. A NEAK-tól kapott támogatás a működési költségek felét fedezi.

Kérjük fenti feladatok ellátásához szíves támogatásukat!

Nagymaros, 2023. 04.03.

 Heinczinger Balázs

 Polgármester

Nagymaros Város Önkormányzata